Moikka, piimästä kertyy hiilareita, esim. 2 lasillista vastaa hiilarimäärältä jo 1/2 dl kaurahiutaleita ja lisäksi kertyy vähän proteiinia ja rasvoja. Eli jos haluaa noudattaa ohjeita, piimälasillisten edestä olisi hyvä vähentää 1/2 dl hiutaleita. VHH-päivinä en suosittele siten sitä käyttämään, sillä VHH-päivän illan hiilariannosta ei tulisi jakaa.
Kahvia ja teetä voi juoda vapaasti, mutta jos käyttää maitoa, suosittelen makeuttamatonta mantelimaitoa, jossa on ainoastaan 13-15 kcal/100 ml. Jos maitoa käyttää tyyliin 1 rkl per kupillinen, se voi olla mitä tahansa maitoa. Sen sijaan 1-2 dl kevyt- tai kauramaitoa päivittäin vaikuttaa jo kokonaisuuteen pitkällä aikavälillä ja koska kyseessä on lyhyt tehovalmennus, en voi suositella tällaisia "lisiä" päälle mikäli haluaa panostaa tähän kunnolla. Myöhemmin ylläpidossa (=elämäntapana) voi noudattaa esimerkiksi treenipäivän ruokavaliota ja sinne mahtuu se kahvimaitokin lisäksi.
Perunaa ja muuta hh voi korvata 100 % kaura- tai ruisleivällä, ja määrä on 2 viipaletta korvaamaan ruokavalion 1 lounaan tai päivällisen määrää treenipäivänä. Erilliset päälliset eivät ole sallittuja vaan mahdolliset rasvat tai leikkeleet täytyy vähentää aterian muista osista. Rasvaiset juustot eivät ole sallittuja tämän valmennuksen ohjeissa (5 % on ok ja se korvaa proteiinia siten, että 60 g vastaa 100 g lihaa).
Lounaan tai päivällisen korvaaminen leivällä, rasvalla, leikkeleellä ja kurkulla tai tomaatilla ei myöskään ole ohjeiden mukaista muuta kuin satunnaisesti, sillä vihannesten määrän olisi tarkoitus olla suuri ja niitä tulisi syödä monipuolisesti.